Komission asetus (EY) N:o 1373/1999, annettu 25 päivänä kesäkuuta 1999, raakatupakka-alan asetuksen (EY) N:o 2848/98 muuttamisesta ja satovuoden 1999 osalta toiseen lajikeryhmään siirrettävistä takuukynnysten määristä



Virallinen lehti nro L 162 , 26/06/1999 s. 0047 - 0048



KOMISSION ASETUS (EY) N:o 1373/1999, annettu 25 päivänä kesäkuuta 1999, raakatupakka-alan asetuksen (EY) N:o 2848/98 muuttamisesta ja satovuoden 1999 osalta toiseen lajikeryhmään siirrettävistä takuukynnysten määristä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92(1), sellaisena kuin se on viimeksi muutettuna neuvoston asetuksella (EY) N:o 660/1999(2), ja erityisesti sen 7 artiklan ja 9 artiklan 4 kohdan, sekä katsoo, että (1) neuvoston asetuksen (ETY) N:o 2075/92 soveltamista koskevista yksityiskohtaisista säännöistä raakatupakka-alan palkkiojärjestelmän, tuotantokiintiöiden sekä tuottajaryhmittymille myönnettävän erityistuen osalta 22 päivänä joulukuuta 1998 annetun komission asetuksen (EY) N:o 2848/98(3), sellaisena kuin se on viimeksi muutettuna asetuksella (EY) N:o 731/1999(4), liitteessä V olevassa C kohdassa säädetään, että palkkion muuttuvaa osaa ei myönnetä niille erille, joista on maksettu vähimmäishinnan ja kultakin tuottajaryhmittymän viljelemältä lajikeryhmältä 40 prosentilla korotetun vähimmäishinnan välille jäävä hinta, (2) komission tietoon on tullut, että on olemassa kauppa-arvoltaan erittäin huonoa tupakkaa, jolle ei asetuksen (EY) N:o 2848/98 liitteessä V olevan C kohdan mukaisesti myönnetä palkkion muuttuvaa osaa; tämän alhaisen kauppa-arvon vuoksi on suotavaa voida jättää maksamatta palkkion muuttuva osa myös muille huonoille ryhmille, joiden kauppahinta on pienempi kuin 40 prosentilla korotettu vähimmäishinta; kyseinen liitteessä V oleva C kohta olisi muutettava, jotta kukin jäsenvaltio voi tupakan laadun parantamisvaatimuksia paremmin noudattaakseen korottaa satovuoden 1999 osalta kynnystä, jonka alittussa palkkion muuttuvaa osaa ei makseta, (3) asetuksen (ETY) N:o 2075/92 9 artiklassa otetaan käyttöön kiintiöjärjestelmä eri tupakkalajikeryhmille; tuottajakohtaiset kiintiöt on jaettu tuottajille neuvoston asetuksen (EY) N:o 660/1999 3 artiklassa vuodelle 1999 vahvistettujen takuukynnysten perusteella; asetuksen (ETY) N:o 2075/92 9 artiklan 4 kohdan mukaan komissio voi sallia, että jäsenvaltiot siirtävät takuukynnysten määriä; aiotuista siirroista ei aiheudu lisäkustannuksia EMOTR:lle eivätkä kunkin jäsenvaltion kokonaistakuukynnykset kasva, (4) tätä asetusta on voitava soveltaa ennen asetuksen (EY) N:o 2848/98 55 artiklan 3 kohdassa viljelysopimusten tekemiselle asetettua määräaikaa, ja (5) tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Jäsenvaltioiden sallitaan satovuoden 1999 osalta siirtää tämän asetuksen liitteessä olevat määrät toiseen lajikeryhmään asetuksen (EY) N:o 2848/98 22 artiklan 4 kohdan mukaisesti. 2 artikla Lisätään asetuksen (EY) N:o 2848/98 liitteessä V olevaan C kohtaan virke seuraavasti: "Jäsenvaltiot voivat kuitenkin ennen 30 päivää heinäkuuta vahvistaa yli 40 prosentin suuruisen vähimmäishinnan korotuksen satovuoden 1999 osalta." 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä kesäkuuta 1999. Komission puolesta Franz FISCHLER Komission jäsen (1) EYVL L 215, 30.7.1992, s. 70. (2) EYVL L 83, 27.3.1999, s. 10. (3) EYVL L 358, 31.12.1998, s. 17. (4) EYVL L 93, 8.4.1999, s. 20. LIITE Takuukynnysten määrät, jotka jäsenvaltion sallitaan siirtää lajikeryhmästä toiseen >TAULUKON PAIKKA>